Wonder Boys

Wonder Boys er en dramakomedie fra 2000. Filmen er regissert av Curtis Hanson, og har Michael Douglas og Tobey Maguire i hovedrollene. Manuset er skrevet av Steve Kloves basert på boken med samme navn av Michael Chabon.

Handling 
Litteraturlæreren Grady Tripp (Michael Douglas) er en tidligere bestselgerforfatter som nå har skrivesperre. Hans kone har forlatt ham, hans forelskelse Sara (Frances McDormand) deler ikke følelsene hans, hans forlegger Terry Crabtree (Robert Downey jr.) forlanger en ny bok av ham, og Hannah (Katie Holmes), en av hans unge studenter, har følelser for ham. Så legger han merke til det usedvanlige talentet til Hannahs venn, den stillferdige, mystiske James Leer (Tobey Maguire), som også går i litteraturklassen. Grady bestemmer seg for å bli bedre kjent med ham. James forteller at han har en tragisk fortid med døde foreldre og at han er uteligger. Men det skal vise seg at spørsmålene er: Hvem er egentlig James Leer? Og har noe av det han sier et snev av sannhet i seg?

Rolleliste 
 Michael Douglas i rollen som Professor Grady Tripp
 Tobey Maguire i rollen som James Leer
 Frances McDormand i rollen som Dean Sara Gaskell
 Robert Downey jr. i rollen som Terry Crabtree
 Katie Holmes i rollen som Hannah Green
 Rip Torn i rollen som Quentin 'Q' Morewood
 Richard Knox i rollen som Vernon Hardapple
 Jane Adams i rollen som Oola
 Michael Cavadias i rollen som Miss Antonia 'Tony' Sloviak
 Richard Thomas i rollen som Walter Gaskell
 Alan Tudyk i rollen som Sam Traxler

Eksterne lenker 
 

Filmer fra 2000
Dramakomedier fra USA
Engelskspråklige filmer